Diari Oficial de la Generalitat Valenciana


Sumari del DOGV 5530, del 08-06-2007 (2007/7415)

RESOLUCIÓ de 31 de maig de 2007, de la Conselleria d'Economia, Hisenda i Ocupació, per la qual s'accepta la cessió gratuïta de la propietat realitzada per l'Ajuntament de València de la parcel·la d'11.499,29 m2, on es troba ubicat l'IES "Sorolla" a fi de regularitzar la seua situació juridicopatrimonial.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5530

Data del DOGV
:   08-06-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/7415


Data del document
:   31-05-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * València
    * cultura regional
    * propietat immobiliària
    * transmissió de la propietat

RESOLUCIÓ de 31 de maig de 2007, de la Conselleria d'Economia, Hisenda i Ocupació, per la qual s'accepta la cessió gratuïta de la propietat realitzada per l'Ajuntament de València de la parcel·la d'11.499,29 m2, on es troba ubicat l'IES "Sorolla" a fi de regularitzar la seua situació juridicopatrimonial. [2007/7415]  
Entre els immobles transferits a la Generalitat per Reial Decret 2093/83, de 28 de juliol, sobre traspàs de funcions i servicis de l'administració de l'Estat a la Comunitat Valenciana en matèria d'educació es troba l'institut d'educació secundària "Sorolla". No obstant això, eixa transferència no va poder perfeccionar-se ja que en el seu moment no arribà a formalitzar-se la cessió dels terrenys a favor de l'Estat.  
La Junta de Govern Local de l'Ajuntament de València, en sessió ordinària realitzada el 24 de novembre de 2006, va acordar cedir gratuïtament a la Generalitat, conselleria d'Economia, Hisenda i Ocupació, la parcel·la d'11.499,29 m², on es troba ubicat l'IES "Sorolla» a fi de regularitzar la seua situació juridicopatrimonial. Consta en l'acord que l'immoble té la qualificació jurídica de patrimonial i que l'ajuntament ha complit el que disposa l'article 110 del Reglament de Béns de les Entitats Locals.  
En conseqüència basant-se en l'article 44 de la Llei 14/2003 de 10 d'abril de Patrimoni de la Generalitat Valenciana i fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament de València de la parcel·la de 11.499,29 m², on es troba ubicat l'IES "Sorolla» a fi de regularitzar la seua situació juridicopatrimonial, que confronta: nord, carrer Pintor Ferrer Calatayud; sud, carrer Sants Justo i Pastor; est, carrer Maderas, i oest, carrer José Maria Haro.  
Referència cadastral: 0494588MM6190X0763NP  
La dita parcel·la és resultat de les operacions de segregació i agrupació, aprovades mitjançant acord de la Junta de Govern Local de l'Ajuntament de València de data 24 de novembre de 2006, realitzades sobre les parcel·les següents:   
Parcel·la 1   
Situació: carrer José Maria Haro (Magistrat). Límits: nord, resta de la finca matriu de què se segrega, hui carrer Pintor Ferrer Calatayud; sud, parcel·les 3 i 5 que es descriuen a continuació, destinades a ús escolar; est, parcel·les 2 i 6 que es descriuen a continuació, destinades a ús escolar; oest, resta de la finca matriu de què se segrega, hui carrer José Maria Haro (Magistrat). Superfície: 3.277,09 m²   
La parcel·la número u ha de segregar-se de la parcel·la de 5.521,38 m² que consta de propietat municipal per expropiació formalitzada en escriptura autoritzada pel notari, senyor José Maria Casado Pallarés, número de protocol 3.064 de 16 de novembre de 1964. Inscrita a favor de l'Excm. Ajuntament de València en el Registre de la Propietat número 6, tom 1014, llibre 96 de la secció 2a d'Afores, foli 231, finca 10.099, inscripció 1a .  
La resta de la finca matriu quedarà amb els mateixos límits excepte per l'est i el sud per on confrontarà amb la parcel·la segregada amb una superfície de 2.244,29 m² i amb qualificació de xarxa viària.  
Parcel·la 2   
Situació: carrer Pintor Ferrer Calatayud. Límits: nord, resta de la finca matriu de què se segrega, hui carrer Pintor Ferrer Calatayud; sud: parcel·la 6, que es descriu a continuació, destinada a ús escolar; est, resta de la finca matriu de què se segrega, hui carrer Maderas, i oest, parcel·les 1 i 6, destinades a ús escolar. Superfície: 301,30 m²   
La parcel·la 2 ha de segregar-se de la parcel·la de 667,03 m² que consta de propietat municipal per expropiació formalitzada en escriptura autoritzada pel notari, senyor Pedro Calatayud de Roca, el 12 de novembre de 1964, amb número de protocol 2893. La dita parcel·la es correspon amb dues finques registrals que es troben inscrites en el Registre de la Propietat núm. 6 de València, en primer lloc, al tom 1014, llibre 96 de la secció 2a d'Afores, foli 233, finca 10.101, inscripció 1a de segregació i venda de 2 d'abril de 1966. La superfície inscrita és de 440,00 m², la segona, al tom 1014, llibre 96 de la secció 2a d'Afores, foli 234, finca 10768, inscripció 1a de segregació i venda, de 2 d'abril de 1966. La superfície inscrita és de 227,03 m².   
La resta de la finca matriu quedarà amb els mateixos límits excepte pel sud i per l'oest, per on confrontarà amb la parcel·la segregada, amb una superfície de 365,73 m² i amb qualificació de xarxa viària.   
Parcel·la 3   
Situació: carrer José Maria Haro (Magistrat). Límits: nord, parcel·la 1 ja descrita, destinada a ús escolar; sud, parcel·la 4 que es descriu a continuació, destinada a ús escolar; est, parcel·la 5 que es descriu a continuació, destinada a ús escolar, i oest, resta de la finca matriu de què se segrega, hui c/José Maria Haro (Magistrat). Superfície: 1.121,10 m²   
La parcel·la 3 ha de segregar-se de la parcel·la de 1801,20 m² que consta de propietat municipal per expropiació formalitzada en escriptura autoritzada pel notari, senyor Arturo Pérez Mulet, el 28 de novembre de 1964, amb número de protocol 3.382. Es troba inscrita a favor de l'Ajuntament de València en el Registre de la Propietat núm. 6 de València al tom 1025, llibre 98 de la secció 2a d'Afores, foli 245, finca 10.332, inscripció 1a de segregació i venda de 31 de març de 1966. La superfície inscrita és de 1.801,20 m².  
La resta de la finca matriu quedarà amb els mateixos límits excepte per l'est, per on confrontarà amb la parcel·la segregada, amb una superfície de 680,10 m² i amb qualificació de xarxa viària.  
Parcel·la 4   
Situació: carrer Sants Justo i Pastor. Límits: nord, parcel·la 3 ja descrita, destinada a ús escolar; sud: resta de finca matriu de què se segrega, hui carrer Sants Justo i Pastor; est, parcel·la 5 que es descriu a continuació destinada a ús escolar, i oest, resta de finca matriu de què se segrega hui c/José Maria Haro (Magistrat). Superfície: 586 m²   
La parcel·la 4 ha de segregar-se de la parcel·la de 1.738,99 m² que consta de propietat municipal per expropiació formalitzada en escriptura autoritzada pel notari, senyor Juan Ortolá Abad, el 9 de novembre de 1964, amb número de protocol 2.885. Es troba inscrita a favor de l'Excel·lentíssim Ajuntament en el Registre de la Propietat número 6, al tom 1014, llibre 96 de la secció 2a d'Afores, foli 230, finca 10185, inscripció 1a de segregació i venda d'1 d'abril de 1966. La superfície inscrita és de 1.738,99 m².  
La resta de la finca matriu quedarà amb els mateixos límits excepte pel nord i l'est, per on confrontarà amb la parcel·la segregada, amb una superfície de 1.152,99 m² i amb qualificació de xarxa viària.  
Parcel·la 5   
Situació: carrer Sants Justo i Pastor. Límits: nord, parcel·la 1 ja descrita, destinada a ús escolar; sud, carrer Sants Justo i Pastor; est, parcel·la 6 que es descriu a continuació, destinada a ús escolar, i oest, parcel·les 3 i 4 ja descrites, destinades a ús escolar. Superfície: 3.535,33 m²   
La parcel·la 5 consta de propietat municipal per expropiació formalitzada en escriptura autoritzada pel notari, senyor Alfonso del Moral y Luna, el 30 d'octubre de 1964, amb números de protocol 3.546. Es troba inscrita en el Registre de la Propietat número 6 de València, tom 2.595, llibre 957, foli 97, finca 75.800, inscripció 1a de data 6 de setembre de 2005.   
Parcel·la 6   
Situació: carrer Maderas. Límits: nord, parcel·les 1 i 2 ja descrites, destinades a ús escolar; sud, parcel·la 7 que es descriu a continuació, destinada a ús escolar, i carrer Sants Justo i Pastor; est, resta de la finca matriu de què se segrega, hui c/Maderas, i oest, parcel·la 5 ja descrita, destinada a ús escolar. Superfície: 2.604 m².  
La parcel·la 6 ha de segregar-se de la parcel·la de 2.645,93 m² que consta de propietat municipal per expropiació formalitzada en escriptura autoritzada pel notari, senyor Pedro Calatayud de Roca, el 12 de novembre de 1964, amb números de protocol 2.893. La dita parcel·la es correspon amb dues finques registrals que es troben inscrites a favor de l'Excm. Ajuntament de València en el Registre de la Propietat número 6 de València, una d'elles inscrita al tom 1014, llibre 96, de la secció 2a d'Afores, foli 232, finca 10.100, inscripció 1a de segregació i venda d'1 d'abril de 1966, la superfície inscrita és de 893,93 m² . L'altra inscrita en el Registre de la Propietat número 6 de València, al tom 164, llibre 110 de la secció d'Afores, foli 112, finca 15.662 inscripció 2a, d'1 d'abril de 1964, la superfície inscrita és de 1.761,00 m².   
La resta de la finca matriu quedarà amb els mateixos límits excepte per l'oest, per on confrontarà amb la parcel·la segregada, amb una superfície de 41,93 m² i amb qualificació de xarxa viària.   
Parcel·la 7   
Situació: carrer Sants Justo i Pastor. Límits: nord, parcel·la 6 ja descrita, destinada a ús escolar; sud: resta de la finca matriu de què se segrega, hui carrer Sants Justo i Pastor; est: resta de finca matriu de què se segrega, hui carrer Maderas, i oest: resta de la finca matriu de què se segrega, hui carrer Sants Justo i Pastor. Superfície: 74,50 m²   
La parcel·la 7 ha de segregar-se de la parcel·la de 625,74 m² que consta de propietat municipal per expropiació formalitzada en escriptura autoritzada pel notari, senyor Fernando Monet y Antón, el 28 de novembre de 1964, amb número de protocol 2.936. Es troba inscrita a favor de l'Excm. Ajuntament de València en el registre de la propietat número 6, al tom 1025, llibre 98, secció 2a d'Afores, foli 243, finca 10.331, inscripció 1 a de segregació i venda de 31 de març de 1966. La superfície inscrita és de 625,74 m².   
La resta de la finca matriu quedarà amb els mateixos límits excepte pel nord i l'oest, per on confrontarà amb la parcel·la segregada, amb una superfície de 551,24 m² i amb qualificació de xarxa viària.  
Segon  
La cessió es realitza amb la finalitat de destinar la parcel·la a la regularització patrimonial de l'institut "Sorolla", de mode permanent, i mantenint-ne la destinació durant tot el temps de la seua duració, de manera que si esta s'altera, revertirà l'immoble a l'ajuntament amb totes les seues pertinences i accessions.   
Tercer  
La parcel·la acceptada s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici públic educatiu i adscrit a la conselleria de Cultura, Educació i Ciència, a la qual corresponen les competències demanials sobre esta, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 31 de maig de 2007.- El conseller d'Economia, Hisenda i Ocupació: Gerardo Camps Devesa..